चुनाव आयोग की मंशा ज्यादा से ज्यादा वोटिंग प्रतिशत बढ़ाना है। इसके लिए आयोग की ओर से हरसंभव कोशिश की जा रही है। आयोग ने विधानसभा चुनाव की तर्ज पर निकाय चुनाव में भी वोटर परचियां बांटने की जिम्मेदारी राजनीतिक दलों से हटाकर सरकारी कर्मियों के हाथ में देने का फैसला किया है। इसी क्रम में आयोग ने बीएलओ को वोटर परची बांटने की जिम्मेदारी दी है। आयोग के निर्देशानुसार बीएलओ घर-घर जाकर वोटर परचियां बांटी जानी है। इसके लिए बीएलओ को एक सप्ताह दिया जाएगा। वोटर परचियां मतदान से एक सप्ताह पहले बंटनी शुरू हो जाएंगी। आयोग ने अब निर्देश दिए हैं कि वोटर परचियां घर के मुखिया को ही दी जाएं। यदि किसी वोटर को परची नहीं मिल पाएं तो ऐसी स्थिति से निपटने के लिए बूथों पर भी बीएलओ को बैठाया जाए। आयोग ने कहा है कि मतदान केंद्र से दो सौ मीटर की दूरी पर प्रशासन की ओर से कैंप लगाया जाएगा। यहीं पर कर्मचारी बैठकर परची बनाएंगे। आयोग के आदेश पर प्रशासन ने कर्मचारियों की व्यवस्था करनी शुरू कर दी है। रामपुर में करीब 167 सेे ज्यादा आतिरिक्त कर्मचारी लगाए जाएंगे। इसलिए इन सेंटरों पर अतिरिक्त कर्मचारी लगाए जाएंगे।